คลังรีดภาษีน้ำมัน มอเตอร์ไซค์ เครื่องดื่ม เพิ่มอุดรายได้รัฐ
สรรพสามิตลุยรีดภาษีใหม่ น้ำมัน มอเตอร์ไซค์ เครื่องดื่ม อุดเป้างบปี 2563 จำนวน 6.42 แสนล้านบาท
23 ก.ย. 2562

สรรพสามิตลุยรีดภาษีใหม่ น้ำมัน มอเตอร์ไซค์ เครื่องดื่ม อุดเป้างบปี 2563 จำนวน 6.42 แสนล้านบาท
นายพชร อนันตศิลป์ อธิบดีกรมสรรพสามิต ได้รายงานเสนอ นายอุตตม สาวนายน รมว. เพื่อเก็บภาษีสรรพสามิตใหม่ๆ เพิ่มเติม เพื่อให้การเก็บภาษีปีงบประมาณ 2563 ที่จะเริ่มวันที่ 1 ต.ค. 2562 นี้ได้ตามเป้าหมายที่ตั้งไว้ในเอกสารงบประมาณ 6.42 แสนล้านบาท
ทั้งนี้ กรมสรรพสามิตคาดว่าการเก็บภาษีจะได้ตามเป้าหมาย เนื่องจากคาดว่าเศรษฐกิจปี 2563 จะขยายตัวได้ไม่น้อยกว่า 3% ทำให้การเก็บภาษีขยายตัวเพิ่มขึ้นตามภาวะเศรษฐกิจจำนวน 1.81 หมื่นล้านบาท
นอกจากนี้ กรมสรรพสามิตได้เสนอ รมว.คลัง ปรับเปลี่ยนวิธีการชำระภาษีน้ำมัน ซึ่งจะส่งผลให้รายได้เพิ่มมากขึ้น 1.2 หมื่นล้านบาท
ขณะเดียวกัน การเก็บภาษีความหวานเครื่องดื่มๆ ต่าง จะมีผล 1 ต.ค. 2562 หลังจากให้เวลาการปรับตัวมาเป็นเวลา 2 ปี จะทำให้การเก็บภาษีได้เพิ่มขึ้น 1,900 ล้านบาท และการเก็บภาษีสรรพสมิตเครื่องดื่มที่มีนวตกรรม (Functional Drink) ได้ภาษีเพิ่มอีก 100 ล้านบาท
กรมสรรพสามิตเก็บภาษีรถจักร์ยานยนต์จากการปล่อย CO2 จะทำให้การเก็บภาษีเพิ่มขึ้นอีก 500 ล้านบาท รวมถึงมาตรการเสริมอื่นๆ การป้องกันและปราบปรามการหลักเลี่ยงภาษีสรรพสามิตของสินค้าต่างๆ จะทำให้เก็บภาษีได้เพิ่มขึ้นอีก 4,950 ล้านบาท
นายพชร กล่าวว่า สำหรับปีงบประมาณ 2562 เป้าการเก็บภาษีตามเอกสารงบประมาณ 6.05 แสนล้านบาท แต่คาดว่าเก็บได้จริง 5.84 แสนล้านบาท เนื่องจากเศรษฐกิจโตต่ำกว่าคาดทำให้การเก็บภาษีต่ำหายไป 1.02 หมื่นล้านยาท การส่งเสริมน้ำมัน B7 และ B20 ทำให้ภาษีหายไป 4,320 ล้านบาท การส่งเสริมรถยนต์กระบะลดฝุ่น PM 2.5 ทำให้ภาษีหายไป 1,000 ล้านบาท และสาเหตุอื่นๆ เช่น การปิดปรับปรุงหอกลั่นน้ำมันทำให้ภาษีหายไป 2,080 ล้านบาท